b'\n_START_ARTICLE_\nSuderv\xc4\x97s Mariano Zdziechovskio pagrindin\xc4\x97 mokykla\n_START_SECTION_\nIstorija\n_START_PARAGRAPH_\nVaik\xc5\xb3 mokymas Suderv\xc4\x97s apylink\xc4\x97se prad\xc4\x97tas dar 1910 m., kai i\xc5\xa1 Vilniaus m. atvykdavo mokytoja Jadvyga Sventecka, kuri prad\xc4\x97jo mokyti aplinkinius vaikus skaitymo bei ra\xc5\xa1ymo pradmen\xc5\xb3. Mokytoja netur\xc4\x97dama pastovios gyvenamosios vietos gyveno pas savo mokinius. Po keleri\xc5\xb3 met\xc5\xb3 Luko\xc5\xa1evi\xc4\x8di\xc5\xb3 \xc5\xa1eima i\xc5\xa1 Vidauti\xc5\xa1ki\xc5\xb3 kaimo mokyklai atidav\xc4\x97 dal\xc4\xaf savo namo. 1930 m. mokykla perkelta \xc4\xaf Suderv\xc4\x97s kaim\xc4\x85. kur ilg\xc4\x85 laik\xc4\x85 mokytojavo J. Klema\xc5\xa1evski, o paskui Vanda Lebie\xc5\xbeinska._NEWLINE_1947 m. septynmet\xc4\x97 mokykla \xc4\xafkurta klebonijos patalpose. 1958 m. mokykla \xc4\xafsik\xc5\xabr\xc4\x97 buvusiame, \xc5\xbeinomo filologo ir profesoriaus Vilniaus universiteto rektoriaus Mariano Zdziechovskio motinos dvare. Iki \xc5\xa1iol Suderv\xc4\x97s pagrindin\xc4\x97 mokykla yra \xc5\xa1iame pastate. 2002-2003 m. i\xc5\xa1pl\xc4\x97stas naujas mokyklos pastatas, o 2004 m. sausio m\xc4\x97n. dalis mokini\xc5\xb3 persikraust\xc4\x97 \xc4\xaf nauj\xc4\x85 priestat\xc4\x85. \xc4\x8cia \xc4\xafsik\xc5\xabr\xc4\x97 pradinuk\xc5\xb3 klas\xc4\x97s, informacini\xc5\xb3 technologij\xc5\xb3 kabinetas, sporto sal\xc4\x97, valgykla.'